cyanic-selkie/wikianc huggingface dataset:
Standard Bank-sentrum
Ontwerp
Die kantoortoring bevat altesaam 39 verdiepings, waarvan 5 ondergronds geleë is. Die onderste twee verdiepings huisves die rekenaarsentrum, insluitende die evaluasie-afdeling met 'n personeel van 300. Die banksaal bied toegang tot die kluistoring wat oor alle onderste verdiepings strek, met afleweringstoegang op die onderste parkeervlak. Vir die vensters is getinte glas met gelamineerde dubbelverglasing gebruik wat beskerming teen sonlig bied. Geen besondere installasies word benodig om die vensters van die gebou skoon te maak nie, aangesien die balustrades met 'n wydte van 60 cm maklike toegang tot die vensterfront bied. Ventilasieopeninge, wat lug van buite na die gebou vervoer, is in die hoeke van die fasade geleë. Die kantore is 9,7 m wyd. Danksy die hangende konstruksie is daar geen pilare nie - so word die indruk gewek dat die las van die gebou se gewig deur die groen glasgordyn van die grondverdieping gedra word.
William Collier Jr.
William Collier Jr. (12 Februarie 1902 – 5 Februarie 1987) was 'n Amerikaanse akteur, vervaardiger, en skrywer. Hy was bekend vir sy rolle in die rolprente A Royal Romance (1930), Little Caesar (1931), Soul of the Slums (1931), en Speed Demon (1932).
Noordpoort (Brielle)
Die Noordpoort is die stadspoort waardeur die Watergeuse op 1 April 1572 Brielle binnegedring het. Die fondasies van die poort, wat in 1619 uitgebreek is, kan nog besigtig word. Andere stadspoorte van die vesting, soos die Langepoort, is egter nog ongeskonde.
Skynbare retrograde beweging
thumb|180px|’n Skematiese animasie van [[Mars wat retrograad word. Wanneer die Aarde (E) verby ’n planeet verder weg van die Son af, soos Mars (M), beweeg, lyk dit vir ’n ruk of dié planeet (M') terugwaarts in die lug beweeg.]] Skynbare retrograde beweging is die skynbare beweging van ’n planeet in ’n teenoorgestelde rigting as dié van ander liggame in sy stelsel, soos waargeneem vanuit ’n sekere uitkykpunt. Direkte of prograde beweging is ’n beweging in dieselfde rigting as ander liggame.
Hoewel die terme "direk" en "prograad" in dié verband dieselfde betekenis het, is eersgenoemde die tradisionele term in sterrekunde. Die eerste gebruik van "prograad" was vroeg in die 18de eeu, hoewel die term minder algemeen is.
Etimologie
Die term "retrograad" kom van die Latynse retro-, "terugwaarts" en gradus, "tree". Retrograad word meestal as byvoeglike naamwoord gebruik om die baan van ’n planeet te beskryf terwyl dit deur die naglug beweeg met betrekking tot die diereriem, sterre an ander liggame. In dié verband verwys die term na die planete soos wat hulle van die Aarde af lyk; hulle staan vir ’n kort rukkie stil en beweeg in ’n teenoorgestelde rigting, hoewel ons nou verstaan dat hulle eintlik altyd in dieselfde rigting beweeg.
Hoewel die planete soms vir sterre aangesien kan word wanneer ’n mens na die naglug kyk, verander die planete eintlik hulle posisie van nag tot nag met betrekking tot die sterre. Retrograad (terugwaarts) en prograad (voorwaarts) word waargeneem asof die sterre om die Aarde wentel. Die antieke Griekse sterrekundige Ptolemeus het in 150 n.C. geglo die Aarde was die middelpunt van die Sonnestelsel en het dus die terme "retrograad" en "prograad" gebruik om die beweging van die planete met betrekking tot die sterre te beskryf. Hoewel dit vandag bekend is dat die panete om die Son wentel, word dieselfde terme steeds gebruik om die beweging van die planete met betrekking tot die sterre te beskryf soos wat hulle van die Aarde af gesien word. Nes die Son, lyk dit of die planete in die ooste opkom en in die weste ondergaan. Wanneer ’n planeet ooswaarts beweeg met betrekking tot die sterre, word dit prograad genoem. Wanneer die planeet weswaarts beweeg met betrekking tot die sterre (teenoorgestelde rigting) word dit retrograad genoem.
Skynbare beweging
thumb|300px| T1, T2, ..., T5 – posisies van die Aarde P1, P2, ..., P5 – posisies van ’n planeet A1, A2, ..., A5 – projeksie op die hemelsfeer Wanneer ’n mens op die Aarde staan en na die naglug kyk, sal dit lyk of die Maan van oos na wes beweeg, nes die Son en die sterre. Dag ná dag sal dit egter lyk of die Maan ooswaarts beweeg net betrekking tot die sterre. In werklikheid wentel die Maan van wes na oos om die Aarde, nes die meeste mensgemaakte satelliete soos die Internasionale Ruimtestasie. Die skynbare weswaartse beweging van die Maan vanaf die Aarde gesien is eintlik ’n produk van die feit dat dit in ’n supersinchroniese wentelbaan is: Die Aarde voltooi een rotasie in ’n korter tyd as wat die Maan een omwenteling voltooi. Dit lyk dus of die Maan in die teenoorgestelde rigting beweeg, en dit is ’n skynbare retrograde beweging.
Dié verskynsel kom ook op Mars voor. Albei sy mane, Phobos en Deimos, wentel ooswaarts om Mars (dus in ’n prograde rigting); Deimos het egter ’n wentelperiode van 1,23 Marsdae, wat dit supersinchronies maak, en Phobos het een van 0,31 Marsdae, wat dit subsinchronies maak. Hoewel albei mane dus ooswaarts (prograad) beweeg, lyk dit van Mars se oppervlak af of hulle in teenoorgestelde rigtings beweeg vanweë hulle wentelperiodes met betrekking tot die planeet se rotasieperiode.
Alle ander planete in die Sonnestelsel lyk ook of hulle periodiek van rigting verander in die lug. Hoewel alle sterre en planete lyk of hulle van oos na wes beweeg met betrekking tot die Aarde se rotasie, dryf die buitenste planete gewoonlik stadig ooswaarts met betrekking tot die sterre. Asteroïdes en Kuipergordelvoorwerpe (insluitende Pluto) toon ook skynbare retrograde bewegings. Dié beweging is normaal vir die planete en word dus direkte beweging genoem. Omdat die Aarde egter ’n wenteling om die Son in ’n korter tyd voltooi as die planete verder van die Son af, steek hy hulle periodiek verby, nes ’n vinniger motor op ’n pad met verskeie bane ander motors verbysteek. Wanneer dit gebeur, sal die planeet wat verbygesteek word, lyk of dit gaan stilstaan en ophou ooswaarts beweeg, en daarna terug na die weste beweeg. Nadat die Aarde die planeet ’n ent verbygesteek het, lyk dit weer asof die ander planeet sy normale beweging van wes na oos voortsit. Die middel van die retrogradasie kom voor wanneer die planeet presies regoor die Son is, en dus hoog in die sonnebaan met plaaslike middernag.
thumb|250px|Skynbare retrograde beweging van Mars in 2003, soos van die Aarde af gesien. Die tydperk tussen die middel van sulke retrogradasies is die sinodiese periode van die planeet.
Dié skynbare retrogradasie was vir antieke sterrekundiges ’n raaisel en dit is een van die redes dat hulle dié liggame "planete" genoem het: "Planeet" kom van die Griekse woord vir "swerweling". In die geosentriese model van die Sonnestelsel wat in die 3de eeu v.C. deur Apollonius voorgestel is, is retrograde beweging verduidelik as dat planete in semisiklusse beweeg. Daar is nie verstaan dat dit ’n illusie is nie tot in die tyd van Copernicus, al het die Griekse sterrekundige Aristarchos in 240 v.C. ’n heliosentriese model vir die Sonnestelsel voorgestel.
Galileo se tekeninge wys hy het Neptunus op 28 Desember 1612 én 27 Januarie 1613 gesien. Hy het die planeet egter op albei geleenthede vir ’n ster aangesien, aangesien Neptunus met sy eerste waarneming in Desember 1612 "stilgestaan" het in die lug omdat hy op daardie presiese dag retrograad geword het. Sy beweging was te klein dat dit met Galileo se klein teleskoop waargeneem kon word. Galileo kry dus nie erkenning vir Neptunus se ontdekking nie.
Volksraad van Natalia
Die Volksraad van Natalia was die belangrikste regeringsorgaan van die Natalia Republiek wat in terme van die Grondwet van Natalia uit 24 verkose mans bestaan het. Die Volksraad het wetgewende, regssprekende en uitvoerende mag gehad. Die Volksraad is in 1838 in Pietermaritzburg gestig. Die Volksraad het die eerste Maandag van elke kwartaal gesit.
Na 'n vergadering op 16 Oktober 1840 het Potgieter redelik teensinnig ingestem om 'n vorm van federasie tussen Potchefstroom-Winburg op die hoëveld en die nuwe Voortrekker Republiek in Natal te vorm. In ruil daarvoor is hy as Kommandant en leier van Potchefstroom aangestel. Op 16 Januarie 1841 besluit die Natalse Volksraad dat 12 Volksraadslede van die Agter-Drakensberg 'n Adjunk-Raad te Potchefstroom sal vorm om plaaslike sake te hanteer.
Op 2 Augustus 1841 besluit die Natalse Volksraad om 'n segregasie beleid in te voer waarvolgens duisende swart mense na die gebied tussen die Umtamvuna en die Umzimvubu verskuif sou word. Die besluit word egter nooit uitgevoer nie. Die gevolge van die besluit verontrus egter wel die Britse owerheid in die Kaap. Die Volksraad wou naamlik die hoeveelheid swart bywoners op plase tot vyf beperk en was van plan om die res te hervestig in die onbewoonde gebied van Suid-Natal. Die grond het egter behoort aan Hoofman Faku van die Pondo. Faku is nie behoorlike ingelig oor die trekkers se voorneme nie en hy het gevrees dat duisende swart vlugtelinge na sy grond toe gerepatrieer sou word en staan dus die Volksraad se besluit teë. Die trekkers dreig om hom te hang maar Faku se grond was onder Britse soewereiniteit en hy beroep hom dus op Britse beskerming uit die Kaapkolonie. Op 2 Desember 1841 vaardig die owerheid in die Kaap 'n proklamasie uit waarin hulle stel dat die trekkers geen reg het om onafhanklikheid te eis nie en dat hulle steeds Britse onderdane was en dus geen reg het om met Faku se grond in te meng nie. Op 28 Januarie 1842 marsjeer 'n Britse mag uit Peddie in die Kaap tot by die Umgazirivier naby Port St. Johns waar hulle sou optree as 'n poliesiemag langs die suidelike grens van amaPondoland.
In April 1842 toe Britse troepe aan die masjeer van Umgazi na Port Natal was, het verhoudinge tussen Potchefstroom en Pietermaritzburg gespanne geraak toe die Volksraad toelating vir nog 'n veldtog teen Mzilikazi weerhou het. Potgieter wend later geen poging aan om om sy landgenote te hulp te snel toe openlike konflik tussen die Natalse trekkers en Britse troepe opgevlam het nie. Nadat die Britse Regering Natal annekseer skei Potchefstroom-Winburg van die Federale Republiek af en verklaar op 9 April 1844 onafhanklikheid en vaardig 'n soort grondwet uit wat as die Drie-dertig Artikels bekendstaan.
Op 4 Mei 1842 kom 'n Britse mag van 263 man met drie kanonne onder Kaptein Thomas Charlton Smith in Port Natal aan. Na 'n onsuksesvolle aanval op die Trekkerkamp by Congella moet hy terugval en word hy deur die Trekkers beleër. Dick King jaag te perd na na Grahamstad om hulp te ontbied en Smith word op 26 Junie deur 'n Britse mag onder Luitenant-Kolonel Abraham Cloete ontset. Die Natalse Volksraad onderwerp hom op 15 Julie 1842 aan Britse gesag. Tussen 1845 en 1847 verlaat meeste van die Trekkers Natal en trek terug oor die Drakensberg na die Transvaal en Transorangia.
Axinyssa papillosa
Axinyssa papillosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinyssa en tot die familie Halichondriidae. Die wetenskaplike naam van die spesie is die eerste keer geldig gepubliseer in 1960 deur Sarà & Siribelli.
Citroën C5
Die Citroën C5 is 'n groot gesinsmotor (C-segment in Europa) wat deur die Franse motorvervaardiger Citroën vervaardig word sedert 2001 en is tans in sy tweede geslag. Die C5 het die Citroën Xantia vervang in die groot gesinsmotorklas. Dit is die eerste Citroen met "C" benamingsnomenklatuur.
Mircea Monroe
Mircea Monroe (gebore 11 Maart 1982) is 'n Amerikaanse aktrise en vervaardiger. Sy is bekend vir haar rolle in die rolprente The Change-Up (2011) en Book Club (2018), en in die televisiereekse How I Met Your Mother (2005) en Episodes (2011).
George Siegmann
George Siegmann (8 Februarie 1882 – 22 Junie 1928) was 'n Amerikaanse akteur, regisseur, en assistentregisseur. Hy was bekend vir sy rolle in die rolprente Should She Obey? (1917), The Three Musketeers (1921), The Cat and the Canary (1927), en The Man Who Laughs (1928).
Amber Montana
Amber Montana (gebore 2 Desember 1998) is 'n Amerikaanse aktrise. Sy is bekend vir haar rolle in die rolprente A Killer Walks Amongst Us (2016), Emma's Chance (2016), en Left Behind: Vanished - Next Generation (2016).
Tadao Takayama
Tadao Takayama (高山 忠雄) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Swartkopmeeu
Die Swartkopmeeu (Chroicocephalus ridibundus) is 'n somerswerwer en word dikwels saam met ander meeue by kus- en binnelandse watermassas gesien. Die voël is 35 – 40 cm lank, 240 - 360 g groot met 'n vlerkspan van 90 – 100 cm. In Engels staan die voël bekend as die Common Black-headed Gull.
Pazzi-sameswering
Die Pazzi-sameswering (Italiaans: Congiura dei Pazzi) was 'n sameswering deur lede van die Pazzi-familie en andere om die Medici-familie as heersers van Renaissance Florence met geweld te ontsetel.
Op 26 April 1478 is 'n sluipmoordpoging uitgevoer op Lorenzo de' Medici en sy broer Giuliano. Lorenzo is gewond maar het oorleef; Giuliano is gedood. Die mislukking van die sameswering het die posisie van die Medici versterk. Die Pazzi is gevolglik verband uit Florence.
Agtergrond
Die Pazzi-familie was nie die enigste aanstigters van die komplot nie. Die Salviati-familie, pouslike bankiers in Florence, was een van die hoofrolspelers van die sameswering. Hulle is op hul beurt weer beïnvloed deur Pous Sixtus IV, wat 'n vyand van die Medici was.
Francesco della Rovere, wat afkomstig was van 'n arm gesin in Ligurië, is in 1471 as pous verkies. As Sixtus IV was hy ryk en magtig en het hy gevolglik dadelik probeer om ook mag en rykdom aan sy broerskinders van die families della Rovere en Riario te laat toekom. Binne enkele maande na sy verkiesing het hy Giuliano della Rovere (die toekomstige pous Julius II) en Pietro Riario beide kardinale en biskoppe gemaak; vier ander nefies is ook kardinale gemaak. Hy het Giovanni della Rovere, wat nie 'n priester was nie, prefek van Rome gemaak, en gereël dat hy introu in die da Montefeltro-familie, die hertogte van Urbino. Hy het namens Girolamo Riario, ook 'n leek - en miskien in werklikheid sy seun eerder as sy broerskind - gereël dat Imola, 'n klein dorpie in Romagna, aangekoop word met die doel om 'n nuwe pouslike staat in daardie gebied te vestig. Imola het destyds gelê op die handelsroete tussen Florence en Venesië. Lorenzo de 'Medici het in Mei 1473 reëlings getref om dit van Galeazzo Maria Sforza, die hertog van Milaan, te koop vir 100,000 fiorini d'oro, maar Sforza het ingestem om dit eerder aan Sixtus as Lorenzo te verkoop vir die som van 40,000 ducats, mits sy buite-egtelike dogter Caterina Sforza met Girolamo Riario in die huwelik bevestig sou word
Die aankoop is deur die Pazzi-bank gefinansier, alhoewel Francesco de 'Pazzi Lorenzo belowe het dat hy nie die pous sou help nie. As beloning het Sixtus IV aan die Pazzi-bank winsgewende regte toegeken om die pouslike bates te bestuur. Sixtus IV het sy neef Riario aangestel as die nuwe goewerneur van Imola, en aartsbiskop Francesco Salviati as aartsbiskop van Pisa, welke stad 'n voormalige kommersiële mededinger was, maar nou onderdanig was aan Florence. Lorenzo het geweier om Salviati toe te laat om Pisa binne te gaan weens die uitdaging wat so 'n kerklike posisie aan sy eie regering in Florence sou bied.
Die sameswering
Girolamo Riario, Francesco Salviati en Francesco de 'Pazzi het 'n komplot gevoer om Lorenzo en Giuliano de' Medici te vermoor. Pous Sixtus is genader vir sy ondersteuning. Hy het baie noukeurig beantwoord dat hy nie moord kan sanksioneer nie. Hy het dit duidelik gemaak dat dit vir die pousdom tot groot voordeel sou wees om die Medici uit hul magsposisie in Florence te laat verwyder, en dat hy vriendelik sou wees met enigiemand wat dit gedoen het. Hy het die mans opdrag gegee om te doen wat ookal hulle as nodig geag het om hierdie doel te bereik, en vermeld dat hy die nodige ondersteuning sou verskaf. 'n Brief in die argiewe van die Ubaldini-familie, wat in 2004 ontdek is, het onthul dat Federico da Montefeltro, hertog van Urbino, 'n bekende humanis en condottiere vir die pousdom, ten nouste betrokke was in die sameswering en hom daartoe verbind het om 600 troepe buite Florence te posisioneer, wagtende op die regte oomblik om aan te val.
Die aanval
Die Medici-broers is op Sondag 26 April 1478 tydens 'n Katolieke mis in die Duomo aangeval voor 10,000 teenwoordiges. Giuliano de 'Medici is 19 keer met 'n mes gesteek en het 'n swaardwond aan die kop opgedoen deur Bernardo Bandini dei Baroncelli en Francesco de' Pazzi se toedoen. Lorenzo het met ernstige, maar nie-lewensgevaarlike wonde ontsnap; hy is veilig in die sakristie opgesluit deur Angelo Poliziano. 'n Gekoördineerde poging om die Gonfaloniere en die Signoria te vang, is gekelder toe die aartsbiskop en hoof van die Salviati vasgekeer is in 'n kamer. Die "staatsgreep" het derhalwe misluk.
Alhoewel Lorenzo 'n beroep op die skare gedoen het om nie eise vir summiere straf te stel nie, is baie van die samesweerders, sowel as verskeie mense wat daarvan beskuldig is dat hulle deel van die sameswering was, gedood. Lorenzo het wel daarin geslaag om die neef van Sixtus IV, kardinaal Raffaele Riario, te red, wat waarskynlik 'n onskuldige was, sowel as twee familielede van die samesweerders. Daar is regdeur Italië jaggemaak op die samesweerders. Tussen 26 April, die dag van die aanval en 20 Oktober 1478, is altesaam tagtig mense tereggestel. Die meeste samesweerders is spoedig gevang en summier tereggestel; vyf, onder wie Francesco de 'Pazzi en Salviati, is aan die vensters van die Palazzo della Signoria opgehang. . Jacopo de 'Pazzi, die hoof van die familie, het uit Florence ontsnap, maar is gevang en teruggebring. Hy is gemartel en toe aan die Palazzo della Signoria langs die ontbindende lyk van Salviati gehang. Hy is begrawe in die Santa Croce, maar die liggaam is opgegrawe en in 'n sloot gegooi. Dit is toe deur die strate gesleep en toe opgestel by die deur van die Palazzo Pazzi, waar die verrottende kop spottend as deurklopper gebruik is. Van daar is die oorskot in die Arnorivier gegooi; kinders het dit egter uitgehaal en aan 'n wilgerboom opgehang, en dit daarna weer in die rivier gegooi. Bandini dei Baroncelli, wat na Konstantinopel ontsnap het, is gearresteer en in boeie teruggebring deur Sultan Mehmed II, en is - steeds geklee in Turkse gewaad - op 29 Desember 1479 aan 'n venster van die Palazzo del Capitano del Popolo gehang. Op 6 Junie 1481 is drie verdere teregstellings uitgevoer.
Die Pazzi is uit Florence verban en hul grond en eiendom is gekonfiskeer. Hul familienaam is uit die openbare registers verwyder. Al die geboue en strate wat hul naam gedra het is ook hernoem; en hul familiewapen met sy dolfyne is oral gevandaliseer. Enigiemand genaamd Pazzi moes 'n nuwe naam aanneem; en enigiemand wat met 'n Pazzi getroud was is verbied om openbare ampte te hou. Guglielmo de 'Pazzi, die man van Lorenzo se suster Bianca, is in huisarres geplaas en later verbied om die stad binne te gaan; hy het later gaan woon in Torre a Decima, naby Pontassieve.
Nasleep van die sluipmoordpoging
In die nasleep van die sameswering het Sixtus IV Florence onder 'n interdik geplaas as gevolg van die teregstelling van aartsbiskop Salviati. Dit het die hou van misse en nagmaal verbied. Hy het die koning van Napels, Ferdinand I ― die tradisionele militêre arm van die pousdom ―ingespan om Florence aan te val. Sonder die hulp van Florence se tradisionele bondgenote in Bologna en Milaan het Lorenzo voor 'n weersinwekkende vooruitsig te staan gekom en 'n ongewone weg gevolg: hy het self na Napels geseil en homself onderhewig gestel aan die genade van die koning. Hy was drie maande in sy bewaring. Die moed en charisma van Lorenzo het Ferdinand I genoop om Lorenzo se pogings om vrede te bereik te steun.
Adria Arjona
Adria Arjona (gebore 25 April 1992) is 'n Amerikaanse aktrise. Sy is bekend vir haar rolle in die rolprente Pacific Rim: Uprising (2018) en Life of the Party (2018), en in die televisiereekse True Detective (2014) en Emerald City (2016).
Pinilla del Campo
Pinilla del Campo is 'n munisipaliteit in die provinsie Soria in die Spaanse outonome gebied Kastilië en León.
Cliff Burton
Clifford Lee Burton (Februarie 10, 1962 – September 27, 1986) was 'n Amerikaanse musikant wat vir die musiekgroep Metallica baskitaar gespeel het vanaf Desember 1982 tot sy dood in September 1986.
Burton het 'n lid geword van Metallica in 1982 en was op die eerste drie ateljeealbums.
Op September 27, 1986, was Burton oorlede in 'n bus ongeluk in Swede, tydens die musiekgroep se toer.
Metallica
Ateljeealbums
Axinyssa papuensis
Axinyssa papuensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinyssa en tot die familie Halichondriidae. Die wetenskaplike naam van die spesie is die eerste keer geldig gepubliseer in 2002 deur Thomas.
Carlswald
Carlswald LH is 'n voorstad noord van Johannesburg, Suid-Afrika.
Reënboogforel
Die Reënboogforel (Oncorhynchus mykiss) is 'n varswatervis wat in die hoër bergstrome en damme in Suider-Afrika voorkom. Die vis is nie inheems hier nie en is ingevoer vanaf Noord-Amerika en Europa gedurende die 1800's. In Engels staan die vis bekend as Rainbow trout.
Voorkoms
Die vis is lank, silwerig van kleur en die liggaam is bedek met swart kolletjies. Daar is 'n pers, pienkerige baan op die rug langs van die kop tot by die stert. Hulle kan tot 60 cm lank word en weeg dan 5 kg.
Habitat
Reënboogforel leef hoofsaaklik in koue, helder strome en damme in die berge van die Wes-Kaap, die Oos-Kaap, die Drakensberg, Mpumalanga en die hoogland van Zimbabwe.
Hulle is roofvisse en sal omtrent enigiets eet wat hulle in die hande kry. Dit sluit in insekte, viseiers, klein vissies (tot en met 1/3 van hul eie lengte), garnale, paddas, krappe en selfs akkedisse en veldmuise wat in die water mag beland.
Hoewel hul maklik by 4 °C (40 °F) kan leef, begin hul traag word en sal doodgaan as die water warmer as 19 °C (66 °F) word. Die beste hengel-temperatuur vir hulle is 14 °C (57 °F). As die temperatuur 4 °C hoër of laer as die ideale temperatuur is, is hulle nog aktief, maar daarna word hulle traag.
Majubaberg
Die Majubaberg is 'n berg naby Volksrust en vorm deel van die Drakensberge, Suider-Afrika se grootste bergreeks. Die woord majuba beteken "berg van die duiwe" in Zoeloe.
Die Slag van Majuba het in 1881 hier plaasgevind. Die veldslag was 'n deurslaggewende oorwinning vir die Boere en het daartoe gelei dat die Britse bevelvoerders op 21 Maart 1881 'n vredesooreenkoms geteken het.
Die Buffelsrivier ontspring hier.
Aserbeidjanse Wikipedia
Die Aserbeidjanse Wikipedia (آزربایجانجا ویکی‌پئدییا) is die Aserbeidjanse uitgawe van Wikipedia, 'n gratis aanlyn ensiklopedie. Die redigerings-koppelvlak en tuisblad van die Wikipedia is ook toeganklik m.b.v. subtitels in Suid-Aserbeidjans. Die Wikipedia is in Januarie 2002 begin. Dit het tans ongeveer 0 artikels, en is die grootste Wikipedia.
Statistiek
Die Wikipedia het tans bladsye, waarvan  artikels is. Dit het geregistreerde gebruikers, waarvan  as aktief gereken word. Hierdie gebruikers het in totaal wysigings aangebring en  lêers opgelaai.
Timorsee
Die Timorsee (Engels: Timor Sea, Indonesies: Laut Timor, Portugees: Mar de Timor) is 'n see van die Indiese Oseaan in Asië en Oseanië tussen Timor in die noordweste, die Noordelike Gebied en Wes-Australië (Australië) in die suidooste en die Ashmore- en Cartiereilande (Australië) in die weste. Die Timorsee grens aan die Floressee in die noordweste, die Bandasee in die noorde en die Arafurasee in die ooste. Die see het 'n oppervlakte van sowat 610 000 km² en 'n gemiddelde diepte van 200 m.
Die belangrikste nedersetting aan die see is Darwin, die hoofstad van die Noordelike Gebied in Australië.
Jonas Lie
Jonas Lauritz Idemil Lie (*6 November 1833 in Modum; † 5 Julie 1908 in Stavern) is een van die beduidendste skrywers en dramatici van die sogenaamde Goue Tydperk van die Noorse literatuur in die 19de eeu. Saam met Bjørnstjerne Bjørnson, Alexander Kielland en Henrik Ibsen staan hy as een van die "Vier Groot Skrywers" van Noorweë bekend wat 'n beduidende rol in die literêre realisme gespeel het.
Stawropol-krai
Stawropol-krai (Russies: Ставропо́льский край, Stawropolski krai) is ’n deelgebied van Rusland. Dit lê in die Noord-Kaukasiese Federale Distrik en die hoofstad en grootste stad is Stawropol. Pjatigorsk is die administratiewe hoofstad van die Noord-Kaukasiese Federale Distrik.
Jonas Lie
Lewe
Lie het as die seun van 'n beampte in Tromsø grootgeword en van 1851 tot 1858 'n akademiese opleiding aan die Fakulteit Regsgeleerdheid van die Koninklike Frederik-universiteit te Kristiania (tans Oslo) gevolg. Ná die voltooiing van sy studies het hy tussen 1859 en 1869 as advokaat in Kongsvinger gepraktiseer.
Stawropol-krai
Stawropol-krai het in 2010 ’n bevolking van 2 786 281 gehad.
Jonas Lie
Lewe
In 1866 het hy met sy digbundel Digte bekendheid verwerf. Vervolgens het hy sy beroep opgegee om as joernalis te werk. Die novella Den Fremsynte, wat in 1870 verskyn het, het hom finansieel onafhanklik gemaak. Gedurende 'n reis na die Poolgebied, wat hy in 1871 onderneem het, het hy 'n reeks volksverhale, Fortællinger og Skildringer fra Norge, geskryf. Met die roman Tremasteren Fremtiden het Lie een jaar later ook internasionale sukses behaal.
In 1871 het Lie hom in Italië gevestig waar hy tot 1874 gebly het. Die reise, wat hy in dié land onderneem het, is deur die Noorse regering geborg. In 1873 het sy verhaal Fanfulla ontstaan.
Cannes-rolprentfees 1999
Die 52ste jaarlikse Cannes-rolprentfees is van 12-23 Mei 1999 gehou. Die Kanadese akteur, skrywer en regisseur David Cronenberg was die voorsitter van die jurie en die Britse aktrise Kristin Scott Thomas het die opening- en die afsluitingseremonie aangebied. Altesaam 57 rolprente en kortfilms is vir mededinging gekies.
Jonas Lie
Lewe
Ná sy terugkeer na Noorweë het die Noorse parlement, die Storting, 'n eresalaris aan Lie toegeken. Die verhaal Antonio Banniera en die gedig Faustina Strozzi, wat albei in 1875 ontstaan het, was nog sterk deur sy verblyf in Italië beïnvloed.
Vanaf die laat 1870's het Lie eers in Noord-Duitsland en daarna in Beiere gebly. Hier het hy die somers meestal in Berchtesgaden deurgebring, die winters in Parys. Nadat hy reeds in 1882 vir 'n kort tyd na Noorweë teruggekeer het, het Lie hom in 1893 vir goed in Holskogen naby Kristiansund gevestig.
Literêre werk
Lie het sy eerste literêre sukses met sy lewendige beskrywings van natuur en mense in Noord-Noorweë behaal. Dit was veral sy vriend Bjørnstjerne Bjørnson wat hom aangemoedig het om 'n literêre loopbaan te volg en sy werk steeds bevorder het. Lie se latere werke, wat deur 'n duidelik impressionistiese verhaaltegniek en mistiese tendense gekenmerk word, het aan sosiale konfikte 'n demoniese karakter gegee. Daarenteen het sy sprokies onder die invloed van die Nuwe Romantiek gekom.
Skrywers soos die Duitse Nobelpryswenner Thomas Mann en die Deense impressionis Herman Bang het Lie later as een van hul beduidendste literêre invloede genoem.
Citroën DS 6
Die DS 6 is 'n kompakte sportnutsvoertuig wat spesifiek vir die Chinese mark ontwikkel is. Dit word in China deur die gesamentlike Frans-Chinese onderneming Chang'an PSA vervaardig.
Stawropol-krai
Die krai word begrens deur die Krasnodar-krai in die weste, Rostof-oblast in die noordweste, Kalmikië in die noorde, Dagestan in die ooste en Tsjetsjnië, Ingoesjetië, Noord-Ossetië-Alanië, Kabardino-Balkarië en Karatsjai-Tsjerkessië in die suide. Dit is een van die veelvolkigste federale gebiede in Rusland – daar is 33 etniese groepe met meer as 2 000 persone elk. Die westelike streek van Stawropol-krai word beskou as deel van die Koebanstreek, die tradisionele tuiste van die Koeban-Kosakke. Die grootste deel van die krai se bevolking woon in die opvanggebied van die Koebanrivier.
Geskiedenis
Die krai is op 17 Oktober 1924 gestig as die Noord-Kaukasiese Krai. Ná verskeie administratiewe veranderings is dit in Maart 1937 hernoem tot Ordzjonikidze-krai (Орджоникидзевский край, Ordzjonikidzefski krai), na die Sowjet-politikus Sergo Ordzjonikidze, en op 12 Januarie 1943 tot Stawropol-krai.
Geografie
Die krai beslaan die sentrale deel van die voorgebied van die Kaukasus-gebergte en die grootste deel van die noordelike hange van die berge. Dit grens aan Rostof-oblast, Krasnodar-krai, Kalmikië, Dagestan, Tsjetsjnië, Noord-Ossetië, Kabardino-Balkarië en Karatsjai-Tsjerkessië.
Klimaat
Die grootste deel van Stawropol-krai ondervind ’n kontinentale klimaat met warm somers en hoë humiditeit (behalwe in die berge). Winters is korter en warmer as in die grootste deel van Rusland, maar daar is steeds sneeu en dit is baie koud. Die gemiddelde temperatuur in Januarie is tussen -2 °C en -6 °C. Die gemiddelde temperatuur in Julie is tussen 20 °C en 25 °C. Uiterstes wissel van -35 °C in die winter tot 40 °C in die somer. Die gemiddelde jaarlikse reënval is van 400 tot 600 mm.
Etniese verspreiding
Volgens die Russiese sensus van 2010 was daar 33 etniese groepe in Stawropol-krai met meer as 2 000 persone elk, en dit maak die krai een van die veelvolkigstes in Rusland. Van die groepe was Russe (80,9%), Armeniërs (5,9%), Armeno-Tats (2%), Dargins (1,8%), Kaukasiese Grieke (1,2%), Romani (1,1%), Oekraïners (1,1%), Nogais (0,8%), Azerbeidjani's (0,6%), Karatsjai (0,6%), Turkmene (0,5%), Tsjetsjniërs (0,4%), Tatare (0,4%), Ossetiërs (0,3%), Belarusse (0,3%) en Koreane (0,2%). Altesaam 26 855 mense het nie hulle etnisiteit verklaar nie. Daar word geraam die verspreiding van dié groep is dieselfde as vir die groep wat wel hulle etnisiteit verklaar het.
Landbou
Besproeide landerye kom wydverspreid voor. Aan die begin van 2001 was daar 3 361 km besproeiingskanale. Van die belangrikstes is:
Cannes-rolprentfees 1999
Die Frans-Belgiese rolprent Rosetta, met die broers Jean-Pierre en Luc Dardenne as regisseurs, het die Palme d'Or gewen. Die fees is geopen met Nikita Mikhalkov se The Barber of Siberia en afgesluit met An Ideal Husband van Oliver Parker.
Axinyssa paradoxa
Axinyssa paradoxa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Thomas Upington
Sir Thomas Upington (Mallow, Verenigde Koninkryk, 28 Oktober 1844 - Wynberg, 10 Desember 1898) was 'n regsleerde, staatsman en vierde eerste minister van die Kaapkolonie van 13 Mei 1884 tot 24 November 1886, die opvolger van sir Thomas Scanlen en voorganger van sir Gordon Sprigg, wie se tweede uit vier termyne tot 1890 sou duur.
Tokizo Ichihashi
Tokizo Ichihashi (市橋 時蔵) is 'n voormalige Japannese sokkerspeler. Hy het twee keer vir die Japannese nasionale sokkerspan uitgedraf.
Thomas Upington
Hoewel Upington Katoliek was, is hy in 1861 tot die Trinity College in Dublin, Ierland, toegelaat. Hy word in 1867 advokaat en vertrek in 1874 na die Kaapkolonie. In 1878 word hy lid van die Kaapse Wetgewende Vergadering en minister van justisie in sir Gordon Sprigg se kabinet. In 1884 word hy eerste minister van die Kaapkolonie, maar bedank in 1886 ten gunste van Sprigg, hoewel hy aanbly as minister van justisie. Hy woon in 1887 die koloniale konferensie in Londen by en word geridder. In 1892 word hy aangestel as junior strafregter in die Kaapse hooggeregshof en word in 1896 nogmaals minister van justisie, weereens in Sprigg se kabinet, wat toe die derde maal eerste minister was. Hy sterf twee jaar later in Wynberg, naby Kaapstad.
Upington, die naasgrootste dorp in die Noord-Kaap, is in 1884 na hom vernoem nadat dit eers bekend gestaan het as Olijvenhoutsdrift, 'n sendingstasie wat in 1871 daar opgerig is.
Sy seun Beauclerk Upington was ook 'n bekende advokaat in Kaapstad.
Moklobemied
Moklobemied is 'n omkeerbare inhibeerder van monoamienoksidase (MAO) en inhibeer selektief die A-vorm van die ensiem. Op hierdie wyse lei dit dan tot toename in konsentrasie van serotonien, noradrenalien, adrenalien en dopamien sonder om tiramien noemenswaardig te beïnvloed. Anders as standaard MAOI's, het dit minder newe effekte - veral t.o.v. kardiovaskulêre stelsel (hipertensie), enkefalopatie, lewertoksisiteit of hipertermie.
Dosering: 150–600 mg daagliks, verkieslik in verdeelde dosisse.
Moklobemied moet gewoonlik nie saam met ander antidepressante geneem word nie, weens spesifieke middel-interaksies. 'n Uitwasperiode van minstens vier tot vyf halfleeftye is aangedui. By fluoksetien is die periode tot vyf weke voor met moklobemied begin kan word.
Citroën DS 6
Dit is die tweede model in die DS-reeks wat nie die Citroën logo dra nie, na die Citroën DS5 wat vroeër in 2014 vrygestel is.
Die SNV word aangedryf deur 'n 4-silinder 1.6-liter (1598 cc) petrolenjin, wat 147 kW teen 5800 opm lewer en 275 N·m se wringkrag teen 1700-4500 opm. Dit word gereken om van 0–100 km/h in 8,4 sekondes te versnel.
Barbeque Downs
Barbeque Downs is 'n klein voorstad digby Kyalami, noord van Johannesburg, Suid-Afrika.
Die pleknaam kom van 'n voormalige draai en toeskouerplek op die Kyalami-renbaan, waar die motorsporttoeskouers altyd 'n lekker braaivleis gehou het teen sononder op resiesdae.
Kammer
Die kammer (Serranus knysnaensis) is 'n vis wat endemies is aan Suid-Afrika en kom voor van Valsbaai tot by Durban. In Engels staan die vis bekend as die African Seabass. Die vis was eers verwar met Serranus cabrilla wat voorkom in die Middellandse See en die oostelike noord Atlantiese Oseaan.
Barbara Montgomery
Barbara Montgomery (gebore 25 Junie 1939) is 'n Amerikaanse aktrise. Sy is bekend vir haar rolle in die rolprente Moscow on the Hudson (1984) en The Meteor Man (1993), en in die televisiereekse A Different World (1987) en Quantum Leap (1989).
Kammer
Voorkoms
Die vis se kop en lyf is bruin aan die bokant en vuil pienk aan die onderkant met twee donker strepe wat horisontaal oor die lyf strek. Daar kan ook partykeer donker bruin vertikale strepe oor die lyf wees. Die stert en dorsale vinne het sagte blou kolletjies op. Die vis word tot 30 cm groot.
Habitat
Die vis leef in rots bodems tot op dieptes van 200 m. Hulle vreet krappe en skaaldiere. Die vis is ook 'n afwissellende hermafrodiet.
Corbin Bleu
Corbin Bleu Reivers (gebore op 21 Februarie 1989), beter bekend as Corbin Bleu, is 'n Amerikaanse akteur, model, danser en sanger. Hy is veral bekend vir sy rolle in die High School Musical-filmreeks, die Discovery Kids televisiereeks Flight 29 Down en die Disney Channel Original Movie Spring in!. Hy volg ook 'n solo-loopbaan as sanger en het sy debuutalbum Another Side op 1 Mei 2007 vrygestel. Die album debuteer as nommer ses en dertig op die Amerikaanse Billboard 200 en het 18 000 kopieë verkoop in die eerste week. Bleu stel sy tweede album, Speed of Light, op 10 Maart 2009 in die VSA vry.
Vroeë lewe
Bleu is gebore in Brooklyn, New York City, die seun van Martha (née Callari) en David Reivers. Sy ma is 'n Italiaanse Amerikaner en sy pa 'n Jamaikaanse Amerikaner. Hy het drie susters: Jag, Phoenix, en Hunter Reivers (jongste tot oudste). As kind studeer Bleu dans vir 'n paar jaar, met 'n fokus op ballet en jazz. Bleu gradueer van die Los Angeles County Hoërskool vir die Kunste.
Bleu word eindelik opgelei in dans as een van die eerste studente aan die gesogte Debbie Allen Dansakademie. Hy het toe bygewoon as 'n teater groot, en volg hierdie keer in die voetspore van sy moeder, wat dit bygewoon het New York-stad se befaamde High School of Performing Arts. Soos sy pa, het hy verskyn in televisie-advertensies, beginnend op ouderdom twee, vir produkte soos Life graan, Bounty, Hasbro, en Nabisco. Dit was op daardie tyd dat hy ook sy liefde vir dans ontdek en jazz- en balletklasse begin neem, gewoonlik as enigste seun in die klas. Op ouderdom vier was hy 'n model van die Ford Modeling Agency in New York. Hy verskyn in gedrukte advertensies vir winkels soos Macy's, Gap (klere-kleinhandelaar), Target (tydskrif), en Toys R Us, en mode versprei in kind, ouer, en die American Baby tydskrifte, sowel as met sy beeld op speelgoed en spel verpakking. Op ouderdom ses verskyn Corbin in sy eerste professionele teaterproduksie af Broadway, The Town Hall, Broadway se grenslyn konsert. Hierdie drie-konsert-reeks wat geskep, geskryf en gehuisves word deur Scott Siegel, het plaasgevind oor 'n naweek en ingesluit A Tribute to David Merrick. Corbin Bleu speel 'n verlate hawelose stom in die stuk "Tiny Tim is Dead".
Waarnemende loopbaan
In 1996 verhuis sy familie na Los Angeles en hy vind gou 'n herhalende rol op die TV-reeks High Incident en maak 'n gassterverskyning op ER saam met George Clooney in 1996. Bleu het ook rolle in 1998 se Malcolm & Eddie, as Matthew, en, soos Nick Elderby, in 2000. Hy het ook klein rolle in films soos Soldier met Kurt Russell, en Family Tree met Andrew Lawrence, en Mystery Mans met Ben Stiller, William H. Macy, en Greg Kinnear, en Galaxy Quest met Tim Allen, Sigourney Weaver, en Alan Rickman, en The Amanda Show met Amanda Bynes en Drake Bell.
Corbin het ook voortgegaan met dans, uiteindelik besig om een van die eerste studente aan die gesogte Debbie Allen Dansakademie. Terwyl hy in sy eerstejaars jaar Corbin gewerp was in sy eerste leidende rol in die 2004 speelfilm. Catch that kid saam met akteurs Kristen Stewart en Max Thieriot. In sy stage jaar wat hy gespeel het die hoofrol van Ren in die musiekblyspel "Footloose" en die rol van Sonny in die musiekblyspel "Grease". Dieselfde jaar is Corbin vereer met die toekenning van Teaterstudent van die Jaar. In die somer van 2004 het Corbin 'n deel van die ensemblestemme vir die nuwe Discovery Kids TV-reeks Flight 29 Down as Nathan McHugh, saam met Allen Alvarado en Hallee Hirsh en Lauren Storm,'n dramareeks oor 'n groep tieners wat gestrand is op 'n verlate eiland na 'n vliegtuigongeluk, ter plaatse verfilm op Oahu, Hawaii. Hy het ook 'n klein rol as Spencer op Ned se gederubriceerd School Survival Guide, sy eerste verskyning wat in die episode geregtig Guide to: die skool speel en Guide to: Revenge & School Records. en Mother Goose Parad as Grand Marshall saam met Devon Werkheiser en Lindsey Shaw in 2006, 2007.
In 2006, 2007 en 2008, vertolk Bleu die rol van "Chad Danforth" in High School Musical, die uiters gewilde, Emmy-bekroonde Disney Channel-oorspronklike rolprent. In elk van hierdie opeenvolgende paaiemente, Bleu reprise sy rol as basketbalspeler Chad Danforth 'n spanmaat van Troy Bolton hoofkarakter (Zac Efron). Nathan Suider, All Movie Guide, en Macy's Thanksgiving Day Parade soos homself in 2007, Hy het ook gas ster in die première episode van Disney se Hannah Montana as Johnny Collins langs die aktrises Miley Cyrus en Emily Brown. Bleu se volgende film, In Jump! mede-hoofrol aktrise en R & B sanger Keke Palmer, sowel as Bleu se pa David Reivers, première op 12 Januarie, 2007, en het sedertdien een van die hoogste gegradeerde Disney Channel Original Movie, en Die Tyra Banks Show in 2008. Bleu het ook verskyn in die 2007 Disney Channel Games as kaptein van die Blou span.
In die herfs 2009 het hy 'n leidende rol in die film Free Style as Cale Bryant, saam met Sandra Echeverría en Madison Pettis, en verskyn in Die CW Television Network se nuwe show, saam met aktrises Sara Paxton en Mischa Barton. Ook in 2009, is hy stem in Beyond alle grense, en verskyn op Entertainment Tonight en The Morning Show met Mike en Juliet. Onlangs, het hy geland het die leidende rol in die Broadway Musical In die Heights. en gas ster in een episode in Die Goeie vrou as DJ Javier Berlin langsaan aktrise Anna Margulies in Oktober 2010.
2006-07: Another Side
Die eerste liedjie wat hy nog ooit aangeteken is professioneel was getiteld "Sirkels" of "Circles In My Mind" vir sy dan TV-show Flight 29 Down. Wanneer bestuurders van verskillende platemaatskappye die liedjie gehoor, hulle het gretig om hom te teken om 'n kontrak. Bleu 'n ooreenkoms onderteken met Hollywood Records,' n Disney besit etiket. Sy debuut album, Another Side, is vrygestel in Mei 2007. Die album debut het op # 36 op die Billboard 200 album charts, verkoop 18.000 in sy eerste week. Corbin saam met tref-maker Ne-Yo op "I Get Lonely," en ander kunstenaars soos Matthew Gerrard, Eric Hudson en meer. 'N Musiek video vir sy eerste single "Push Dit aan die grens" première op die Disney Channel, en is gebruik om te bevorder Spring In! 'n Disney Channel Original Movie in wat Bleu' n ster. "Push Dit aan die perk" bereik die Top 20 op die Billboard Hot 100, spitstyd op # 15. Bleu getoer met mede HSM cast lede vanaf die einde van November 2006 tot einde Januarie 2007 in, presteer in ongeveer 40 verskillende stede. Te bevorder sy debuut album, Bleu opgetree by die NextFest toer, saam met Aly & AJ, Drake Bell, en Bianca Ryan.
Op 'n ander kant, het hy geskryf het saam geskryf het vyf van die album se twaalf liedjies. Hy het ook twee liedjies wat verskyn as bonus snitte op die Europese weergawe. Een van die liedjies was getiteld "Shake It Off", 'n ode aan die musikant Prince.
2008-09: Spoed van lig
In 'n onlangse onderhoud met die Billboard, Bleu verklaar dat hy het begin werk aan sy follow-up album. Bleu vertel Billboard, "Daar sal album 'n baie verskille met die tweede. Eerste van alles, dit is net meer persoonlik. Ek is betrokke by elke aspek van die skrif te stel. So ver as die rigting van die musiek, dit is baie anders. Ek wou hierdie album iets wat was 'n bietjie van rock,' n bietjie van R & B en 'n bietjie van die "pop te hê." Produsent Eric Hudson is verbonde aan die meerderheid van die projek, saam met songwriter conductor Claude Kelly. Bleu uitgevoer onuitgebrachte liedjies soos "Close", "wat dit ookal neem", en "Champion" op 'n somer konsert toer met die sanger akteur Justin Stein. Die spore is ingestel te wees in die album. Spoed van lig was as gevolg van buite op 10 Maart 2009 via Hollywood Records.
Die album het misluk om te debuut op Billboard Top 200 album chart. Volgens bronne het die album verkoop minder as 4000 in sy eerste week, ten spyte van bevordering van MySpace.com. Die album produseer singles "Vier You" en "Moments daardie saak," wat video musiek was vrygestel met 'n.
Persoonlike lewe
In die somer van 2003, het hy wat in 'n student geskryf toneel speel, Baby Blues. Saam met hierdie stadium prestasie, was die opwinding van Kuns en Victoriaanse's Closet uitgevoer word, geskryf deur Jamie Isak Conde en Lucas Barron.
Hy het in 'n episode van die Broadway cast van die lente Awakening se YouTube-reeks. Die episode was getiteld "Notesey", en skrywer en sanger van " Moments dat die saak ", Free Style 2008 Soundtrack, en Minutemen klankbaan, liedjie " Begin dit weer terug ", en "woord van die belofte: The Next Geneoration" Audio Bybel Voice of Peter.
Hy dra 'n groot deel van die klere van ontwerpers Don Ed Hardy en Dolce & Gabbana. Hy dra ook klere van die etiket Penguin en is lief vir skoene deur Nike.
Hy is 'n gereelde vrywilligers werker, vrywillig vir liefdadigheid soos " Starlight Children's Foundation ", "Die Make-A-Wish fondament" en "St Jude se kinders se navorsing hospitaal", en bedien Thanksgiving se dinee en Christmas Eve middagete by die Los Angeles hawelose skuiling in 2008 met Debby Ryan.
Hy verskyn in die musiek video vir die liedjie "Moet nie skaam wees", die debuut single van die band Small Change, die kommersiële vir, en in 2008 Gemodelleerde vir OP Ocean Pacific Klere Line. Bleu is onderteken as 'n kind model met die Ford Modeling Agency op die ouderdom van vier, en hy is' n toegewyde bewonderaar van die Los Angeles Lakers basketbal span.
Troposfeer
thumb|260px|Die lae van die Aarde se atmosfeer.
Die troposfeer is die laagste laag van die Aarde se atmosfeer en die een waarin byna al die weerstoestande plaasvind. Dit bevat 75% van die atmosfeer se massa en 99% van die totale massa van die waterdamp en aërosols. Die gemiddelde hoogte van die troposfeer is 13 km – dit is 18 km in die trope, 17 km by die middelste breedtegrade en in die winter 6 km in die poolstreke.
Die laagste deel van die troposfeer, waar wrywing met die Aarde se oppervlak lugvloei beïnvloed, is die planeet se grenslaag. Dit is gewoonlik ’n paar honderd meter tot 2 km diep, na gelang van die landvorm en tyd van die dag. Bo die troposfeer is die tropopouse, wat die grens tussen tropo- en stratosfeer is. Die tropopouse is ’n inversielaag, waar die lug se temperatuur ophou om met die hoogte af te neem en dus konstant deur die hele laag bly.
Die woord "troposfeer" is afgelei van die Griekse tropos ("draai, omkeer, verander") en sphere.
William Collier sr.
William Collier sr. (12 November 1864 – 13 Januarie 1944) was 'n Amerikaanse akteur en skrywer. Hy was bekend vir sy rolle in die rolprente Madison Square Garden (1932), A Successful Failure (1934), Cain and Mabel (1936), en Going Places (1938).
Chartwell
Chartwell is 'n landelike woongebied noordwes van Johannesburg, Suid-Afrika.
Miño de Medinaceli
Miño de Medinaceli is 'n munisipaliteit in die provinsie Soria in die Spaanse outonome gebied Kastilië en León.
Milton Sills
Milton Sills (12 Januarie 1882 – 15 September 1930) was 'n Amerikaanse akteur en skrywer. Hy was bekend vir sy rolle in die rolprente The Sea Hawk (1924), Burning Daylight (1928), The Hawk's Nest (1928), en The Sea Wolf (1930).
Allisyn Ashley Arm
Allisyn Ashley Arm (gebore 25 April 1996) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprent King of California (2007) en in die televisiereekse Sonny with a Chance (2009), So Random! (2011), en A.P. Bio (2018).
Saizo Saito
Saizo Saito (斎藤 才三) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Sinchroniese wentelbaan
’n Sinchroniese wentelbaan is ’n wentelbaan waarin die wentelende liggaam (gewoonlik ’n satelliet) ’n wentelperiode het wat presies dieselfde is as die rotasieperiode van die liggaam waarom dit wentel (gewoonlik ’n planeet), en sy wentelrigting is dieselfde as die ander liggaam se rotasierigting.
Eenvoudiger gestel, is dit wanneer ’n wentelende voorwerp soos ’n satelliet of maan dieselfde tyd neem om een omwenteling om ’n ander liggaam soos ’n planeet te voltooi as wat die planeet neem om een rotasie te voltooi (en in dieselfde rigting).
Eienskappe
’n Satelliet wat in ’n ronde sinchroniese wentelbaan om ’n planeet se ewenaar is, sal dus op ’n uitkykpunt op die ewenaar lyk of dit bewegingloos is. ’n Sinchroniese wentelbaan hoef egter nie om die ewenaar óf rond te wees nie. ’n Satelliet in ’n sinchroniese wentelbaan wat nie om die ewenaar beweeg nie, sal lyk of dit noord- en suiwaarts skommel by ’n punt op die ewenaar, terwyl ’n satelliet in ’n ovaalvormige wentelbaan sal lyk of dit oos- en weswaarts skommel. Soos van die planeet af gesien, sal die kombinasie van hierdie twee bewegings ’n figuur 8-patroon vorm bekend as ’n analemma.
’n Sterrekundige voorbeeld van ’n sinchroniese wentelbaan is die maan Charon se wentelbaan om Pluto. Baie algemener is die wentelbane van kunsmatige satelliete om planete.
Vuren
Vuren is 'n dorp in die munisipaliteit West Betuwe in die provinsie Gelderland in Nederland.